CELEX: 31988R2724
Language: el
Date: 1988-08-30 00:00:00
Title: Κανονισμός (ΕΟΚ) αριθ. 2724/88 της Επιτροπής της 30ής Αυγούστου 1988 για αναστολή της εφαρμογής του κανονισμού (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται ιδίως για ενσωμάτωση στις σύνθετες ζωοτροφές

Avis juridique important

|

31988R2724

Κανονισμός (ΕΟΚ) αριθ. 2724/88 της Επιτροπής της 30ής Αυγούστου 1988 για αναστολή της εφαρμογής του κανονισμού (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται ιδίως για ενσωμάτωση στις σύνθετες ζωοτροφές  

Επίσημη Εφημερίδα αριθ. L 241 της 01/09/1988 σ. 0097 - 0097 Φινλανδική ειδική έκδοση: Κεφάλαιο 3 τόμος 27 σ. 0134  Σουηδική ειδική έκδοση: Κεφάλαιο 3 τόμος 27 σ. 0134 

***** ΚΑΝΟΝΙΣΜΟΣ (ΕΟΚ) αριθ. 2724/88 ΤΗΣ ΕΠΙΤΡΟΠΗΣ  της 30ής Αυγούστου 1988  για αναστολή της εφαρμογής του κανονισμού (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται ιδίως για ενσωμάτωση στις σύνθετες ζωοτροφές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 για τον καθορισμό των γενικών κανόνων που ρυθμίζουν τα μέτρα παρέμβασης στην αγορά του βουτύρου και της κρέμας γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 842/88 (2), και ιδίως το άρθρο 7α,  Εκτιμώντας:  ότι η πώληση βουτύρου στο πλαίσιο του κανονισμού (ΕΟΚ) αριθ. 2409/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1646/88 (4), αποτελεί ειδικό μέτρο διάθεσης του οποίου στόχος ήταν να οδηγηθεί η ποσότητα βουτύρου δημόσιας αποθεματοποίησης σε αποδεκτό επίπεδο· ότι πρέπει, λαμβανομένου υπόψη του παρόντος επιπέδου αυτού του αποθέματος να ανασταλεί η εφαρμογή του εν λόγω κανονισμού·  ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή του κανονισμού (ΕΟΚ) αριθ. 2409/86 αναστέλλεται, εκτός αν πρόκειται για ποσότητες βουτύρου που έχουν κατακυρωθεί πριν από την ημερομηνία έναρξης ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 169 της 18. 7. 1968, σ. 1.  (2) ΕΕ αριθ. L 87 της 31. 3. 1988, σ. 4.  (3) ΕΕ αριθ. L 208 της 31. 7. 1986, σ. 29.  (4) ΕΕ αριθ. L 147 της 14. 6. 1988, σ. 55.